**Mohács Város Önkormányzata Képviselő-testületének 2/2022. (II. 16.) önkormányzati rendelete**

**az intézményi gyermekétkeztetés térítési díjairól és az annak alapjául szolgáló nyersanyagnormákról szóló 1/2021.(I.11.) önkormányzati rendeletének módosításáról**

Mohács Város Önkormányzat Képviselő-testülete az Alaptörvény 32. cikk (2) bekezdésben kapott felhatalmazás alapján, figyelemmel a gyermekek védelméről és a gyámügyi igazgatásról szóló 1997. évi XXXI. tv. 146-151. §-ában foglaltakra, a 29. § (1) bekezdésében és a 151. § (2f) bekezdésében meghatározott feladatkörében eljárva, Magyarország helyi önkormányzatairól szóló 2011. évi CLXXXIX tv. 13. § (1) bekezdés 6. és 8. pontjában meghatározott feladatkörében eljárva, az intézményi gyermekétkeztetés térítési díjairól és az annak alapjául szolgáló nyersanyagnormáról szóló 1/2021. (I.11.) számú polgármesteri rendelet és a gyermekvédelem rendszeréről szóló 14/2000.(IV.28.) önkormányzati rendelet módosítására a következőket rendeli el:

**1. §**

A gyermekvédelem rendszeréről szóló 14/2000. (IV. 28.) önkormányzati rendelet 9/A. § (3) bekezdése helyébe a következő rendelkezés lép:

„(3) A Mohács Térségi Óvodaközpont, Bölcsőde és Családi Bölcsőde Szőlőhegyi Feladatellátási Helyének Családi Bölcsődéje keretében biztosított személyes szolgáltatás intézményi térítési díja 130 Ft/nap. ”

**2. §**

Az intézményi gyermekétkeztetés térítési díjairól és az annak alapjául szolgáló nyersanyagnormáról szóló 1/2021 (I.11.) önkormányzati rendelet 2. § (1) és (2) bekezdése helyébe a következő rendelkezések lépnek:

„(1) A gyermekek napközbeni ellátását biztosító intézményben az alapellátások keretébe tartozó szolgáltatások közül az intézményi gyermekétkeztetésért az önkormányzat intézményi térítési díjat állapít meg.

(2) Mohács Város Képviselő-testülete a nevelési-oktatási intézményekben alkalmazandó napi étkezési térítési díjat, az intézménytípustól függően differenciáltan, a rendelet mellékletében foglaltak szerint állapítja meg.”

**3. §**

Az intézményi gyermekétkeztetés térítési díjairól és az annak alapjául szolgáló nyersanyagnormáról szóló 1/2021 (I.11.) önkormányzati rendelet a 1. melléklet szerinti Melléklettel egészül ki.

**4. §**

Hatályát veszti az intézményi gyermekétkeztetés térítési díjairól és az annak alapjául szolgáló nyersanyagnormáról szóló 1/2021 (I.11.) önkormányzati rendelet Melléklete.

**5. §**

Ez a rendelet 2022. február 17-én lép hatályba.

Mohács, 2022. február 15.

Pávkovics Gábor Dr. Kovács Mirella

 polgármester jegyző

Kihirdetési záradék:

A rendelet kihirdetésének napja: 2022. február 16.

 Dr. Kovács Mirella jegyző

*1. melléklet*

„*Melléklet*

**Gyermekétkeztetés térítési díjai**

|  |  |  |  |
| --- | --- | --- | --- |
| **1.** | **Bölcsődei és Családi Bölcsődei ellátás:** |  |  |
|  |  | **Normál étkezés****Térítési díj Br. Ft/nap** | **Diétás étkezés****Térítési díj Br. Ft/nap** |
| 1.1 | Bölcsődei és Családi Bölcsődei ellátás összesen (napi 4 x ): | 387 | 657 |
| 1.2 | reggeli: | 51 | 51 |
| 1.3 | tízórai | 33 | 33 |
| 1.4 | ebéd | 258 | 527 |
| 1.5 | uzsonna: | 46 | 46 |
|  |  |  |  |
| **2.** | **Óvodai ellátás:** |  |  |
|  |  |  |  |
| 2.1 | Óvodai ellátás (napi 3 x étkezés): | 505 | 790 |
| 2.2 | tízórai: | 105 | 105 |
| 2.3 | ebéd: | 325 | 610 |
| 2.4 | uzsonna: | 75 | 75 |
|  |  |  |  |
| **3.** | **Általános iskolai ellátás:** |  |  |
|  |  |  |  |
| 3.1 | Általános iskolai ellátás összesen: | 589 | 858 |
| 3.2 | Általános iskolai tízórai: | 122 | 122 |
| 3.3 | Általános iskolai tízórai: | 380 | 648 |
| 3.4 | Általános iskolai uzsonna: | 89 | 89 |
|  |  |  |  |
| **4.** | **Középiskolai ebéd:** |  |  |
|  |  |  |  |
| 4.1 | szakiskola ebéd: | 400 | 648 |
| 4.2 | gimnázium ebéd | 400 | 648 |
|  |  |  |  |
| **5.** | **Kollégiumi ellátás (Meixner Ildikó EGYMI):** |  |  |
|  |  |  |  |
| 5.1 | **Óvoda összesen** | 851 | 1173 |
|  | reggeli | 116 | 116 |
|  | tízórai | 105 | 105 |
|  | ebéd | 325 | 610 |
|  | uzsonna | 75 | 75 |
|  | vacsora | 230 | 230 |
|  |  |  |  |
| 5.2 | **Ált.Iskola összesen** | 936 | 1204 |
|  | reggeli | 116 | 116 |
|  | tízórai | 122 | 96 |
|  | ebéd | 380 | 648 |
|  | uzsonna | 89 | 89 |
|  | vacsora | 230 | 181 |
|  |  |  |  |
| 5.3 | **Szakiskola összesen** | 1050 | 1298 |
|  | reggeli | 135 | 135 |
|  | tízórai | 122 | 122 |
|  | ebéd | 400 | 648 |
|  | uzsonna | 89 | 89 |
|  | vacsora | 305 | 305 |
|  |  |  |  |
| **6.** | **Konyhai dolgozók étkeztetése** | 400 | - |
|  |  |  |  |
| **7.** | **Felnőtt ebéd** | 826,77 | 1050 |

”

Végső előterjesztői indokolás

       A Képviselő-testület évente legalább egy alkalommal köteles felülvizsgálni a költségvetési intézményeknél alkalmazott, az ellátottakat érintő nyersanyagnormát és dönthet azok módosításáról.

Mohács Város Önkormányzata által fenntartott Közétkeztetési Ellátó Szervezet (továbbiakban: intézmény) főzőkonyháján a nyersanyagnorma több, mint 2 éve nem került módosításra. Jelenleg azonban az intézményben felhasznált nyersanyagok piaci árának emelkedése olyan mértékű, hogy az önkormányzat által biztosított gyermekélelmezés minőségének és jogszabály szerint előírt tápanyagértékének megőrzése érdekében főzőkonyháján az ellátottak nyersanyag normáját 2022. február 15-től kezdődően korosztálytól és ellátási formától függően a bölcsődében átlagosan 111 %-kal, diétás étkeztetés esetében 106 %-kal, míg a többi étkeztetési forma esetében átlagosan 27 %-kal, diétás étkeztetés esetén 14 %-kal emelve indokolt módosítani.

            Az intézményvezető a nyersanyagnorma emelésére irányuló javaslatában figyelembe vette a 2021. évi áremelkedéseket, valamint a 2022. évben várható inflációt. A korcsoportok tekintetében eltérő mértékben javasolt emelés oka az, hogy a napi energiaszükséglet különbözősége miatt eltérő mennyiségű és tápanyag tartalmú étkezést kell biztosítani a 37/2017. (IV. 30) EMMI rendelet szabályainak maradéktalan betartása érdekében.

            Fontosnak tartom kiemelni, hogy a veszélyhelyzettel összefüggő átmeneti szabályokról szóló 2021. évi XCIX. törvény (a továbbiakban: Átmeneti tv.) 147. §-a rendelkezik a helyi díjak mértékének megállapítására vonatkozó szabályokról, valamint a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet által elrendelt díjmegállapításra vonatkozó korlátozásokat az Átmeneti tv. folyamatosan, 2022. június 30-ig fenntartja. Lényegében ez azt jelenti, hogy az önkormányzat és a törvény által felsorolt szervek által nyújtott szolgáltatásért, végzett tevékenységért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség mértéke nem lehet magasabb a 2020. december 18-án hatályos és alkalmazandó mértéknél. 2020. december 19-től új díj nem vezethető be és új kötelezetti körre nem terjeszthető ki, egészen 2022. június 30-ig.

            A fentiek okán a térítési díjaknak a nyersanyagnormához való igazítására a jelenleg hatályos jogszabály értelmében nincs lehetőség, 2022. június 30-ig nem emelhető a térítési díj összege. Ugyanakkor a nyersanyagnorma az a keret, amit a fenntartó önkormányzat biztosít a főzőkonyha számára, a 37/2014. (IV.30.) EMMI rendeletben foglalt előírások betartása érdekében, így a nyersanyagnorma emelésének jogszabályi tilalma jelenleg nincs. Fontos azonban azt is hangsúlyozni, hogy a nyersanyagnorma emelése értelemszerűen olyan kiadást fog az intézmény számára eredményezni, amelynek nincs bevételi oldala, így annak fedezetét a költségvetési egyensúly biztosítása érdekében az önkormányzat költségvetésében kell biztosítani.